open-index/open-wikipedia-markdown huggingface dataset:
Duran

**Duran** tai **Durán** on muun muassa seuraavien henkilöiden sukunimi:

* Agustín Durán (1789–1862), vaikutusvaltainen espanjalainen kriitikko
* Carolus-Duran, alun perin *Charles Durand* (1837–1917), ranskalainen taidemaalari ja taideopettaja
* César Mendoza Durán (1918–1996), chileläinen sotilasjuntan jäsen, järjestyspoliisin päällikkö ja esteratsastuksen olympiamitalisti
* Iulia Cibișescu-Duran (s. 1966), romanialainen säveltäjä
* Jhon Durán (s. 2003), kolumbialainen jalkapalloilija
* Roberto Durán (s. 1951), panamalainen nyrkkeilijä
* Salvador Durán (s. 1985), meksikolainen autourheilija
* Sixto Durán Ballén (1921–2016), ecuadorilainen arkkitehti ja poliitikko

## Piispat
* Antonio Arellano Durán (1927–2003), venezuelalainen roomalaiskatolinen piispa
* Luciano Gasadevall y Durán (1785–1852), espanjalainen roomalaiskatolinen piispa
* Fernando Torres Durán (1937–2019), Panamassa toiminut kolumbialainen roomalaiskatolinen piispa
* Vicente Rodrigo Cisneros Durán (1934–2017), ecuadorilainen roomalaiskatolinen arkkipiispa

## Katso myös
* Duran Duran, englantilainen pop- ja rock-yhtye
Kiinan meriyliopisto

**Kiinan meriyliopisto**  (, , lyhennys **OUC**) on kiinalainen julkinen yliopisto, joka toimii  Shandongin maakunnan Qingdaossa. Oppilaitos on perustettu vuonna 1924, ja sillä on vuosien varrella ollut useita nimiä. Nykyinen nimi on vuodelta 2002. Laoshanin pääkampuksen ohella yliopistolla on samassa kaupungissa myös Yushanin ja Fushanin kampukset. 

Akateeminen vuosi kestää syyskuulta heinäkuulle. Opetusta annetaan kiinan ja englannin kielillä. Opiskelijamääräksi OAC ilmoittaa noin 36&nbsp;500 (vuonna 2022), joista 17&nbsp;720 tähtää alempaan korkeakoulututkintoon, 14&nbsp;730 maisteriksi, ja 3&nbsp;790 tohtoriksi. Ulkomaisia opiskelijoita kirjattiin 320. Henkilökuntaan kuului 4&nbsp;220 ihmistä. Yliopistolla on kolme tutkimusalusta.

Yliopisto toimii suoraan Kiinan opetusministeriön alaisuudessa. Yliopisto on tiiviissä poliittisessa ohjauksessa, sillä rehtori Zhigang Yu (2017–) on samalla kommunistisen puolueen paikalliskomitean sihteeristössä. Yhdysvaltain puolustusministeriö (DoD) on pitänyt Kiinan meriyliopistoa turvallisuusuhkana.

Yliopisto lukeutuu Kiinan yliopistojen Double First Class -kehitysohjelman piiriin. ARWU-yliopistoranking (2025) sijoitti oppilaitoksen maailmanlistansa sijaluokkaan 301-400. Tieteenaloja, joissa yliopisto on menestynyt kansainvälisesti vertaillen erityisen hyvin, ovat meritiede (tieteenalakohtainen ARWU-maailmanlistan 2025 listasijoitus 2.) ja meritekniikka (4.). Yhdysvaltalainen U.S. News & World Report luokitteli sen meribiologian alalla maailman kärkiyliopistoksi.


中国海洋大学崂山校区西门.jpg|Yliopiston Laoshanin pääkampuksen portti.
中国海洋大学（崂山校区）大学生活动中心&体育馆.jpg|Kiinan meriyliopiston pääkampuksen urheiluhalli.
OUC West Coast Campus library.jpg|Kampuskirjaston rakennus.


## Lähteet

## Aiheesta muualla
Alan Donnelly

**Alan Donnelly** (s. 16. heinäkuuta 1957) on brittiläinen työväenpuolueen poliitikko ja entinen ammattiyhdistysaktiivi. Hän on tominut Euroopan parlamentin jäsenenä ja Euroopan parlamentaarisen työväenpuolueen johtajana.

## Muuta
Vuosina 2008–2009 Donnelly toimi Formula 1 -sarjan kilpailujohtajana.

## Lähteet

## Aiheesta muualla
* GrandPrix.com
Jaama (täsmennyssivu)

**Jaama** voi tarkoittaa ainakin seuraavia:

* Jaama eli Kingisepp, kaupunki Leningradin alueella Venäjällä
* Jaama, kylä Rääkkylässä
* Jaama, entinen kylä Pyhäjärvellä Vpl
* Jaama, kylä Itä-Virumaalla Virossa
* Jaama, kylä Jõgevamaalla Virossa.
Syke (Saksa)

**Syke** on kaupunki Ala-Saksin osavaltiossa Saksassa. Se sijaitsee Bremenin eteläpuolella.

## Maantiede
Syken etäisyys Bremenistä on kahdeksantoista kilometriä etelään. Syke koostuu osa-alueista Barrien, Gessel, Gödestorf-Osterholz-Schnepke, Heiligenfelde, Henstedt-Jardinghausen, Okel, Ristedt, Steimke, Syke ja Wachendorf.

## Historia
Ensimmäinen todiste Syken markkinakaupungin asemasta on vuodelta 1520. Vain joitakin vuosia myöhemmin kreivi Jobst II käännytti Syken asukkaat luterilaisiksi. Kolmikymmenvuotisessa sodassa tanskalaiset, ruotsalaiset, keisarilliset ja paikalliset joukot ajoivat väestön ahtaalle muun muassa vaatimalla sotaveroja. Hannoverin kuningaskunnasta ja sitä myöten Sykestä tuli osa Preussia 1866, joten Saksan sodassa Ranskaa vastaan Syken miehet marssivat Preussin lippujen alla. Merkittävä parannus infrastruktuuriin saatiin 1873, kun junarata Bremenistä Osnabrückiin valmistui. 1890-lukua ja sen jälkeistä vuosikymmentä siivitti ennennäkemätön talouskasvu. Vuonna 1929 asukkaita Sykessä oli noin 3&nbsp;100 ja se sai kaupunkioikeudet. Viimeisimmän piiriuudistuksen myötä 1977 Syken oli luovutettava piirikunnan pääkaupungin asema Diepholzille.

## Talous ja liikenne
Wesemann Gruppe koostuu keskisuurista yrityksistä, joiden painopiste on kalustejärjestelmien kehittäminen. Boyd Corporation on erikoistunut komponenttien kehittämiseen, se palvelee muun muassa autoteollisuutta. Ebken on eräs Pohjois-Saksan johtavia luontaistuotekauppaketjuja. Syken rautatieasema, Bahnhof Syke, sijaitsee linjalla Wanne-Eickel–Hampuri. Bundesstraße 6 kulkee Syken halki ja Bundesautobahn 1 kaupungin pohjoispuolitse.

## Lähteet

## Aiheesta muualla
*Syke, Ala-Saksi, Saksa — Sunrise, Sunset, and Daylength
Ylä-Varpanen

**Ylä-Varpanen** on osin kulttuurimaiseman ympäröimä järvi Pohjois-Savon Sonkajärvellä. Sen pinta-ala on noin 1,5 neliökilometriä. Etäisyys Kuopiosta on 70 kilometriä pohjoiseen.

## Maantiede
Ylä-Varpasen lahtia ovat muun muassa Saunalahti ja Pitkälahti. Niemiä ovat muun muassa Paukaniemi, Saunaniemi ja Käänneniemi. Rantaviiva on 18&nbsp;709 metriä pitkä. Noin yhdeksäsosa Ylä-Varpasesta on vähintään kuusi metriä syvä ja runsas prosentti on vähintään kymmenen metriä syvä. Syvin kohta sijaitsee altaan keskivaiheilla lähellä itärantaa.

Ylä-Varpasen saariluku on kuusi. Saarista kolme on alle aarin ja kolme yli aarin mutta alle hehtaarin laajuisia. Saarten yhteenlaskettu pinta-ala on noin 1,4 hehtaaria. Laajin saari on Kyyhkysensaari järven pohjoisimmassa osassa. Rannoilla on pysyvää asutusta.

Ylä-Varpasen tulouomia ovat Saunapuro, joka virtaa pohjoisesta Saunalahteen, Luotosenpuro, joka virtaa pohjoisesta, ja Tihkaispuro, joka virtaa kaakosta järven koilliskolkkaan. Ylä-Varpasen luusua sijaitsee lounaassa, josta alkaa Välijoki, joka virtaa lounaaseen Ala-Varpaseen Iisalmen puolelle. Järvien välinen etäisyys on runsaat kaksi kilometriä. Kumisevanmäki Ylä-Varpasen eteläpuolella kohoaa lähes 160 metrin korkeuteen merenpinnan yläpuolelle.

Ylä-Varpasen vesitilavuus on 4&nbsp;409&nbsp;000 kuutiometriä. Sen ekologinen tila on erinomainen.

Ylä-Varpanen (04.589.1.019) kuuluu Varpasjoen valuma-alueeseen (04.589), joka on kolmannen jakovaiheen vesistö Vuoksen vesistössä (04). Toinen jakovaihe on Sonkajärven reitin valuma-alue (04.58) ja ensimmäinen jakovaihe on Iisalmen reitin valuma-alue (04.5). Ylä-Varpanen on laajin Varpasjoen valuma-alueen 24 järvestä. Sitä seuraa lähes samanlaajuinen Ala-Varpanen.

## Lähteet
Johan Eliasch

**Johan Eliasch** (s. helmikuussa 1962) on ruotsalais-brittiläinen liikemies, sijoittaja, urheilujohtaja, ympäristöaktivisti ja filantrooppi. Hän toimi urheiluvälineyhtiö Headin toimitusjohtajana vuosina 1995–2021 ja on nykyisin yhtiön hallituksen puheenjohtaja. The Sunday Times Rich List sijoitti hänet toukokuussa 2025 Yhdistyneen kuningaskunnan 42. rikkaimmaksi henkilöksi, ja hänen nettovarallisuutensa arvioitiin noin 4 miljardiksi punnaksi.

Vuonna 2006 hän oli perustamassa Cool Earth -hyväntekeväisyysjärjestöä, joka keskittyy sademetsien suojeluun. Pääministeri Gordon Brownin hallituskaudella Eliasch toimi pääministerin erityisedustajana metsäkadon ja puhtaan energian kysymyksissä. Kesäkuusta 2021 lähtien hän on toiminut Kansainvälisen hiihto- ja lumilautaliiton (FIS) puheenjohtajana. FIS on olympialiikkeen suurin kansainvälinen lajiliitto ja edustaa yli 53 prosenttia talviolympialaisten mitalilajeista. Eliasch on Kansainvälisen olympiakomitean jäsen, Kansainvälisten talviolympialajien liittojen yhdistyksen neuvoston jäsen sekä Britannian olympiakomitean hallituksen jäsen.

## Urheilujohtaminen

Kesäkuussa 2021 Eliasch valittiin Kansainvälisen hiihto- ja lumilautaliiton (FIS) puheenjohtajaksi 52. kansainvälisessä hiihtokongressissa. Hän seurasi tehtävässä Gian-Franco Kasperia, joka oli johtanut järjestöä 23 vuoden ajan. Eliasch luopui Head-yhtiön toimitusjohtajan tehtävästä valintansa jälkeen välttääkseen eturistiriidat.

Toukokuussa 2022 järjestetyssä 53. kansainvälisessä hiihtokongressissa Eliasch oli ainoa ehdokas ja hänet valittiin uudelleen FIS:n puheenjohtajaksi kaudelle vuoteen 2026 saakka saatuaan 70 ääntä 100:sta. Eliasch on Kansainvälisen olympiakomitean kestävän kehityksen ja perinnön komission jäsen sekä Marc Hodler -säätiön puheenjohtaja.

## Lähteet
Laki ja evankeliumi

**Laki ja evankeliumi** -erottelu on luterilaisen teologian keskeisin ja perustavin jako *[[Raamattu|Raamatussa]]*. Se erottaa toisistaan Jumalan käskyt (Laki), jotka vaativat täydellistä kuuliaisuutta ja paljastavat ihmisen syntisyyden, sekä ilosanoman pelastuksesta (Evankeliumi), joka tarjoaa vapaasti anteeksiantamuksen ja iankaikkisen elämän yksin uskon kautta Jeesukseen. Lain tehtävä on tuoda esiin ihmisen rikkomukset ja osoittaa hänen kyvyttömyytensä saavuttaa vanhurskautta omin voimin ja ajaa hänet parannukseen. Evankeliumi puolestaan lohduttaa ja antaa varmuuden: se julistaa Kristuksen sovitustyötä ainoana perustana vanhurskauttamiselle. Tämä erottelu on välttämätön, koska lain ja evankeliumin sekoittaminen turmelee pelastuksen varmuuden ja johtaa ihmisen turvautumaan omiin tekoihinsa pelastuksen ansaitsemisessa. Teoksessaan *Galatalaiskirjeen kommentaari* (1535) hän kirjoittaa, että ilman tätä erottelua ”koko kristillinen oppi turmeltuisi”. Luterilaiset tunnustuskirjat vakiinnuttivat opin myöhemmin. Erityisesti Yksimielisyyden ohje (1577) kuvaa lain ja evankeliumin oikeaa erottelua ”erityisen kirkkaaksi valoksi”, joka mahdollistaa Jumalan sanan oikean jakamisen ja puhtaan opin säilymisen.

Teologisesti laki toimii kristillisessä elämässä monin tavoin: se hillitsee syntiä yhteiskunnassa, syyttää omantuntoa ja ajaa katumukseen sekä ohjaa uskovaa kiitolliseen kuuliaisuuteen kääntymyksen jälkeen. Teologisesti se ei kuitenkaan toimi koskaan pelastuksen ansaitsemisen välineenä. Evankeliumi puolestaan on täysin julistuksellista antaen uskon ja tehden eläväksi. Tämä jako on edelleen tunnustuksellisen luterilaisuuden kulmakivi. Se ohjaa saarnaa, sielunhoitoa ja sakramenttien ymmärtämistä siten, että painopiste pysyy yksin Kristuksen valmiissa työssä eikä ihmisen suorituksissa.

## Lähteet
Ueli Kestenholz

**Ueli Kestenholz** (10. toukokuuta 1975 Thun, Bern, Sveitsi – 11. tammikuuta 2026 Sion, Valais, Sveitsi) oli sveitsiläinen lumilautailija.

Kestenholz voitti pronssia lajin ensimmäisessä olympiakilpailussa, kun hän sijoittui kolmanneksi vuoden 1998 Naganon olympialaisissa lumilautailun suurpujottelussa. Lisäksi hän voitti kahdesti X-Gamesien lumilautakrossin. Sen jälkeen hän jatkoi ammattilaisena extremelajeissa.

Kestenholz kuoli lumivyöryssä ollessaan lumilautailemassa Sveitsin Alpeilla.

Kestenholz suosi vapaalaskua harjoittelussa.

## Lähteet

## Aiheesta muualla
Vittorio

**Vittorio** on miehen etunimi.

Nimi on italialainen muoto myöhäislatinalaisesta nimestä *Victorius,* joka on johdettu nimenäkin käytetystä latinan sanasta *[[victor]]* ’voittaja’. Nimeä ovat kantaneet historialliset hallitsijat, jotka Suomessa tunnetaan yleensä suomalaistetulla nimimuodolla *Viktor* (esimerkiksi Savoijin Viktor Amadeus ''(Vittorio Amedeo)'' I, II ja III tai Sardinia-Piemonten ja Italian Viktor Emanuel ''(Vittorio Emanuele)'' I, II ja III).

## Tunnettuja Vittorio-nimisiä

* Vittorio Agnoletto (s. 1958), italialainen poliitikko
* Vittorio Alfieri (1749–1803), italialainen kirjailija
* Vittorio Ambrosio (1879–1958), italialainen kenraali
* Vittorio Arrigoni (1975–2011), italialainen ihmisoikeusaktivisti
* Vittorio Brambilla (1937–2001), italialainen autourheilija
* Vittorio Cottafavi (1914–1998), italialainen elokuvaohjaaja ja käsikirjoittaja
* Vittorio De Seta (1923–2011), italialainen elokuvaohjaaja
* Vittorio De Sica (1901–1974), italialainen elokuvaohjaaja ja näyttelijä
* Vittorio Gassman (1922–2000), italialainen näyttelijä ja ohjaaja
* Vittorio Ghirelli (s. 1994), italialainen moottoriurheilija
* Vittorio Giannini (1903–1966), yhdysvaltalainen säveltäjä
* Vittorio Gregotti (1927–2020), italialainen arkkitehti
* Vittorio Gui (1885–1975), italialainen kapellimestari ja säveltäjä
* Vittorio Imbriani (1840–1886), italialainen runoilija ja kirjallisuushistorioitsija
* Vittorio Lucchetti (1894–1965), italialainen voimistelija
* Vittorio Lupi (s. 1941), italialainen roomalaiskatolinen piispa
* Vittorio Matteo Corcos (1859–1933), italialainen taidemaalari
* Vittorio Meano (1860–1904), italialais-argentiinalainen arkkitehti
* Vittorio Messori (s. 1941), italialainen toimittaja ja kirjailija
* Vittorio Luigi Mondello (s. 1937), italialainen roomalaiskatolinen arkkipiispa
* Vittorio Monti (1868–1922), italialainen säveltäjä, viulisti ja kapellimestari
* Vittorio Morasso (1922–1992), italialainen arkkitehti ja muotoilija
* Vittorio Occorsio (1929–1976), italialainen syyttäjä
* Vittorio Emanuele Orlando (1860–1952), italialainen poliitikko
* Vittorio Ottaviani (1915–1998), italialainen roomalaiskatolinen piispa
* Vittorio Pozzo (1886–1968), italialainen jalkapallovalmentaja
* Vittorio Reggianini (1853/1858–1939), italialainen taidemaalari
* Vittorio Rieti (1898–1994), italialais-yhdysvaltalainen säveltäjä
* Vittorio Rossi Pianelli (1875–1953), italialainen näyttelijä ja elokuvaohjaaja
* Vittorio Storaro (s. 1940), italialainen elokuvaohjaaja
* Vittorio Taviani (1929–2018), italialainen elokuvaohjaaja

## Lähteet
Liturginen musiikki

**Liturginen musiikki** on nykymuotoisen jumalanpalveluksen liturgian mukaista musiikkia. Ehtoollisjumalanpalveluksissa eli messuissa lauletaan virsien lisäksi liturgisia seurakunnan ja liturgin vuorotervehdyksiä, hymnejä ja joskus myös muuta musiikkia. Yleisiä laulettuja hymnejä ja rukouksia ovat Herra armahda, Kunnia, Kiittäkäämme, Me kiitämme, Pyhä ja Jumalan Karitsa. Muita messuissa esiintyviä musiikkityyppejä ovat muun muassa kuorolaulu ja psalmit. Nykyisin jumalanpalveluksissa voidaan käyttää urkujen lisäksi myös muita soittimia. Viimeisten vuosikymmenien aikana käyttöön tulleet virret ja muut sävelmät eroavat usein paljon vanhemmista sävelmistä. Eri aikoina käyttöön otetut sävelmätyypit ovat herättäneet keskustelua kirkkomusiikin asiantuntijoiden joukossa.

## Lähteet
Seitti

**Seitti** on hämähäkin ja joidenkin hyönteisten kehruurauhasistaan erittämää ainetta. Erittyessään seitti on sitkeää nestettä, joka kovettuu ilmassa noin 0,0005 millimetrin paksuiseksi silkkimäiseksi rihmaksi.

Hämähäkki käyttää seittiään moneen tarkoitukseen. Se esimerkiksi tekee seitistä hämähäkinverkkoja pyyntitarkoituksiin, suojaa sillä jälkeläisiään, ja liikkuu sen varassa ilmassa. Hämähäkki valmistaa erityyppisiä seittejä eri tarkoituksiin. Seitti voi esimerkiksi olla liukasta ja kuivaa, tai tahmeapintaista. Proteiinipitoinen seitti sisältää skleroproteiinia, joka on kudoksia kovettava proteiini ja antaa seitille sen erikoisominaisuudet.

## Lähteet
Sukkahousut (lyhytelokuva)

**Sukkahousut** on suomalainen lyhytelokuva, jonka on ohjannut Fabian Munsterhjelm. Elokuva valittiin vuonna 2025 parhaan lyhytelokuvan Oscar-lyhytlistalle 15 elokuvan joukkoon yhteensä 207 ehdokkaasta. Lyhytlistaus merkitsee etenemistä varsinaista Oscar-ehdokkuutta koskevaan valintavaiheeseen. Lopulliset ehdokkaat julkistetaan tammikuussa 2026.

Elokuva on saanut kansainvälistä huomiota elokuvafestivaaleilla ja palkintokilpailuissa. Se voitti Shorts Shorts Film Festival & Asia -festivaalin pääpalkinnon (George Lucas Award – Grand Prix) sekä International Best Short Award -palkinnon Tokiossa kesällä 2025.

Kotimaassa Sukkahousut on esitetty useilla elokuvafestivaaleilla, kuten Rakkautta & Anarkiaa -festivaalilla, Tampereen elokuvajuhlilla ja Sodankylän elokuvajuhlilla. Elokuva oli myös ehdolla vuoden 2024 Jussi-palkinnon saajaksi.

Elokuvan pääosissa nähdään Satu Tuuli Karhu ja Samppa Batal. Sukkahousut kertoo pariskunnasta, joka valmistautuu lähtemään juhliin, mutta kohtaa odottamattoman tilanteen juuri ennen lähtöä, kun sukkahousuihin ilmestyy reikä.
## Lähteet

## Aiheesta muualla
* ''Sukkahousut''-elokuvan traileri Youtubessa
Victor Duruy

**Victor Duruy** (11. syyskuuta 1811 Pariisi, Ranska – 15. marraskuuta 1894 Pariisi, Ranska) oli ranskalainen historioitsija ja poliitikko. Hän oli vuodesta 1833 Collége Henri IV:n historian opettaja. Hän sai 1862 nimityksen oppilaitosten ylitarkastajaksi ja 1863 opetusasiain ministeriksi. Ministerinä hän kehitti alkeiskoululaitosta, ja hänen aikanaan filosofian opettajanvirat uudistettiin, keskikouluihin järjestettiin reaaliopetus, nykyajan historiaa määrättiin alkeiskouluissa opetettavaksi, voimistelu ja aseharjoitukset otettiin koulujen ohjelmaan, tyttökoulut järjestettiin ja *conférences littéraires* syntyivät. Hän tahtoi saada vielä aikaan maksuttoman ja pakollisen kansanopetuksen, mutta kirkollisen puolueen vastarinta esti suunnitelman toteutumisen. Hän erosi ministerin tehtävästä 1869. Hänet valittiin 1884 Ranskan akatemian jäseneksi. Historiateosten lisäksi hän kirjoitti runsaasti oppikirjoja.

## Teokset
* *Histoire des romains* (1843–1844; uusi painos 1879–1885, 7 osaa)
* *Histoire des grecs* (3 osaa 1886–1891)
* *Histoire de France* (2 osaa, 1854)
* *Histoire des temps modernes* (1863)
* *Notes et souvenirs* (1901). 

## Lähteet

## Aiheesta muualla
Gio Scotti

**Gio Scotti** on Parmasta kotoisin oleva italialainen malli. Hänen poikamaista ulkonäköään ja viehättävyyttään on kommentoitu paljon sosiaalisessa mediassa.

## Lähteet
Erivapausperiaate islamissa

**Erivapausperiaate islamissa** (myös **rukhsa**; ) tarkoittaa shariamääräyksiä koskevaa lievennystä, jota voidaan soveltaa, jos siihen on hyväksyttävä syy.

*Rukhṣa* antaa luvan hyväksyä normaalisti kielletyt asiat perustellusta syystä. Nälkäinen saa hengenpitimikseen rikkoa ''halal''-sääntöjä, ja sairaat saavat helpotuksia rukousvaatimuksiin. Janoon nääntyvä saa juoda viiniä kaikkien muiden koulukuntien mielestä paitsi shafi'i-koulukunnan. Matkalla oleva tai sairas voi jättää paaston väliin, ja matkalla oleva voi rukoilla vain kaksi rakaa, kun muulloin vaaditaan neljä.

Erivapausperiaate voi olla hyvin väljä. Perjantairukous on miehille pakollinen, mutta sen voi tietyin perustein jättää myös väliin. Pois voi jäädä sateen tai tuulen takia, jos on liian kuuma tai kylmä, jos ruokapöytä houkuttelee, jos on menossa käymälään, jos on hoidettava sairasta, jos on syönyt valkosipulia, jos on juuri lähdössä karavaanin matkaan, jos on nukahtanut tai unohtanut asian ja niin edelleen.

## Suura 73

Teologian professori Osmo Tiililä piti väitöskirjassaan vuonna 1934 islamin sallimia sharian lievennyksiä merkkeinä uskonnollisen otteen herpaantumisesta ja luopumisesta uskonnollisesta kilvoittelusta. Hän käytti esimerkkinä Koraanin suuran 73:20 sisältämää tekstiä, joka Ahsen Bören koraanikäännöksessä kuuluu seuraavasti:Totisesti Herrasi tietää, että sinä valvot miltei kaksi kolmannesta yöstä, joskus puolet siitä tai joskus kolmanneksen, ja että samoin tekee osa seuraajistasi. Jumala mittaa yön ja päivän. Hän tietää, että teidän voimanne ei siihen riitä; siksi Hän kääntyy puoleenne armollisesti. Lukekaa siis Koraania, sitä, mikä siinä on helppotajuista. Hän tietää, että jotkut joukostanne ovat sairaita ja toiset ovat vaelluksella etsien Jumalan armoa, ja vielä on toisia, jotka taistelevat Jumalan tiellä. Lukekaa siis, mitä siinä on helppoa, mutta harrastakaa rukoilemista ja antakaa säädetyt almut sekä Jumalalle mieluisa uhri, sillä kaiken hyvän, minkä teette sielujenne puolesta, te saatte Jumalalta takaisin parempana ja suurempana. Ja pyytäkää Jumalalta anteeksiantoa! Jumala on totisesti anteeksiantava, armollinen.Jae 20 on myöhemmin tehty lisäys muuten "mekkalaisena" pidettyyn suuraan. Se lieventää selvästi suuran alkujakeissa 1–4 annettua ohjetta, joka vaatii valvomaan jopa puolet yöstä:Sinä, joka olet vaippaan kääriytynyt, nouse yöllä rukoilemaan leväten vain vähän; valvo puolet yöstä, tai vähennä siitä hetkinen, tai lisää siihen vähän ja lue selvästi ja tasaisesti Koraania.

## Lähteet

* 
* 

### Viitteet
Keskuskoulu (Vaasa)

**Keskuskoulu** on Vaasan keskustassa sijaitseva peruskoulu, jossa opetetaan peruskoulun alaluokkia 1–6. Keskuskoulu järjestää suomenkielistä yleisopetusta sekä kielikylpyopetusta ruotsiksi. Keskuskoulussa oli 372 oppilasta syksyllä 2024.

## Historiaa
Vaasan ensimmäinen suomenkielinen kansakoulu perustettiin vuonna 1877. Tällöin vielä enemmistö kaupungin asukkaista puhui äidinkielenään ruotsia, joten aiemmin perustetut koulut olivat kaikki ruotsinkielisiä. Koulun ensimmäisenä opettajana aloitti Hilda Aejmelaeus, joka myöhemmin toimi myös koulunjohtajana lähes kahdenkymmenen vuoden ajan.

Kansakoulu toimi vuokratiloissa, kunnes uusi kivinen koulutalo valmistui vuonna 1892 osoitteeseen Raastuvankatu 31 (nykyinen kansalaisopisto). Sinne sijoitettiin aluksi sekä suomen- että ruotsinkielisiä koululuokkia. Marraskuussa 1913 ruotsalainen kansakoulu muutti omaan juuri valmistuneeseen koulutaloonsa, joten suomalainen kansakoulu jäi tällöin Raastuvankadulle.

Nykyiseen koulurakennukseen Keskuskoulu, silloin Keskuskansakoulu, muutti sen valmistuttua 1939. Rakennus on kaupunginarkkitehti Ingvald Sereniuksen suunnittelema.

## Lähteet
The Secret Agent

**The Secret Agent** () on vuonna 2025 ensi-iltansa saanut brasilialainen neo-noir-tyylinen historiallinen ja poliittinen jännityselokuva, jonka on käsikirjoittanut ja ohjannut Kleber Mendonça Filho. Elokuva seuraa Armandoa (Wagner Moura), entistä professoria, joka joutuu Brasilian sotilasdiktatuurin ajan poliittiseen kuohuun yrittäessään paeta vainoa ja vastustaa autoritaarista hallintoa. Sivurooleissa ovat muun muassa Carlos Francisco, Tânia Maria, Robério Diógenes, Maria Fernanda Cândido, Gabriel Leone, Alice Carvalho, Hermila Guedes, Isabél Zuaa sekä Udo Kier viimeisessä elokuvaroolissaan.

Elokuvan maailmanensi-ilta oli Cannesin elokuvajuhlien pääkilpailusarjassa 18. toukokuuta 2025. Se sai laajaa ylistystä ja oli festivaalin palkituin elokuva voittaen parhaan miespääosan palkinnon (Moura), parhaan ohjaajan palkinnon (Mendonça Filho), Art House Cinema -palkinnon sekä kriitikoiden FIPRESCI-palkinnon parhaasta elokuvasta. Golden Globe -gaalassa siitä tuli ensimmäinen brasilialainen elokuva, joka on ollut ehdolla parhaaksi draamaelokuvaksi. Se voitti parhaan miespääosan Golden Globen draamaelokuvassa (Moura) sekä parhaan vieraskielisen elokuvan palkinnon. Oscar-gaalassa se sai neljä ehdokkuutta parhaasta elokuvasta, kansainvälisestä elokuvasta, miespääosasta ja roolituksesta.

## Lähteet
Teyana Taylor

**Teyana Me Shay Jacqueli Taylor** (s. 10. joulukuuta 1990 New York City, New York) on yhdysvaltalainen laulaja, lauluntekijä, näyttelijä, malli, tanssija, koreografi ja musiikkivideo-ohjaaja. Hän on esiintynyt ja toiminut koreografina muun muassa Beyoncén, Jay-Z:n ja Kanye Westin musiikkivideoissa sekä julkaissut neljä studioalbumia. Näyttelytyöstään hänet on palkittu muun muassa Golden Globe -palkinnolla.

## Ura

Vuonna 2006, 15-vuotiaana Taylor koreografioi Beyoncén singlen ”Ring the Alarm” musiikkivideon ja solmi levytyssopimuksen The Neptunes -yhtyeen Star Trak Entertainmentin kanssa, joka toimi Interscope Recordsin alaisuudessa. Tänä aikana Taylor esiintyi Jay-Z:n singlen ”Blue Magic” musiikkivideolla sekä julkaisi debyyttisinglensä ”Google Me”. Hän sai enemmän huomiota vierailtuaan Kanye Westin kappaleilla ”Dark Fantasy” ja ”Hell of a Life”.

Vuonna 2012 Taylor vaihtoi levy-yhtiötä Westin GOOD Musicille, joka toimi Def Jam Recordingsin alaisuudessa. Samana vuonna hän esiintyi levy-yhtiön kokoelma-albumille *[[Cruel Summer]]*. Hän julkaisi devyyttialbuminsa *[[VII (Teyana Taylorin albumi)|VII]]* (2014), jota seurasi *[[K.T.S.E.]]* (2018). Taylor esiintyi myös Westin singlen ”Fade” musiikkivideolla, jonka hän myös koreografisoi. Hänet palkittiin työstään parhaan koreografian MTV Video Music Awards -palkinnolla. Hänen kolmas studioalbumi *[[The Album (Teyana Taylorin albumi)|The Album]]* julkaistiin vuonna 2020 ja sillä vierailivat muun muassa Missy Elliott, Lauryn Hill ja Erykah Badu. Hänen neljäs studioalbumi, *[[Escape Room (Teyana Taylorin albumi)|Escape Room]]* (2025), on ehdolla parhaan R&B-albumin Grammy-palkintoon.

Näyttelijänä Taylor tunnetaan kenties parhaiten roolistaan Paul Thomas Andersonin elokuvassa *[[One Battle After Another]]* (2025), josta hänet palkittiin muun muassa parhaan naissivuosan Golden Globe -palkinnolla. Hän on esiintynyt myös muun muassa elokuvissa *[[Prinssille morsian 2]]* (2021), *[[The Book of Clarence]]* (2023), *[[A Thousand and One]]* (2023), *[[Straw]]* (2025) ja *[[The Rip]]* (2026) sekä televisiosarjoissa *[[Star (televisiosarja)|Star]]* (2017–2018) ja *[[All's Fair]]* (2025).

Taylor on myös tehnyt yhteistyötä muun muassa Adidaksen ja Air Jordanin kanssa. Hän on myös ohjannut musiikkivideoita itselleen ja muille artisteille nimellä **Spike Tee**, ja hänet on palkittu parhaan video-ohjaajan BET Awards -palkinnolla vuosina 2020 ja 2023.

## Yksityiselämä
Vuoden 2013 aikoihin Taylor alkoi seurustella koripalloilija Iman Shumpertin kanssa ja he menivät naimisiin vuonna 2016. Heillä on vuosina 2015 ja 2020 syntyneet tyttäret. Taylor ja Shumpert erosivat vuonna 2024.

Vuonna 2025 Taylor seurusteli englantilaisen näyttelijän Aaron Pierren kanssa.

## Diskografia
### Studioalbumit
* *[[VII (Teyana Taylorin albumi)|VII]]* (2014)
* *[[K.T.S.E.]]* (2018)
* *[[The Album (Teyana Taylorin albumi)|The Album]]* (2020)
* *[[Escape Room (Teyana Taylorin albumi)|Escape Room]]* (2025)
### Mixtapet
* *From a Planet Called Harlem* (2009)
* *The Misunderstanding of Teyana Taylor* (2012)
* *The Cassette Tape 1994* (2015)

## Lähteet

## Aiheesta muualla
*
Syyrian kansalaisuus

**Syyrian kansalaisuus** on laillinen suhde yksittäisen henkilön ja Syyrian arabitasavallan välillä. Maassa noudatetaan lähtökohtaisesti ius sanguinis -periaatetta.

Syyrian kansalaisuuslaki on säädetty vuonna 1969.

## Kansalaisuuden saaminen syntymällä
Syntyperäisiä Syyrian kansalaisia ovat sellaiset henkilöt, joiden isällä on maan kansalaisuus lapsen syntyessä.

Vuodesta 2023 lähtien kansalaisuus on mahdollista siirtää lapselle myös äidin kautta, mutta vain jos äiti ei kykene todistamaan lapsen isän olevan Syyrian kansalainen ja lapsi jäisi muuten valtiottomaksi. Myös sellaiset Syyrian maaperällä syntyneet lapset, joiden vanhempien kansalaisuudesta ei ole tietoa, saavat Syyrian kansalaisuuden.

## Kansalaisuuden saaminen hakemuksella
Hakemuksen perusteella kansalaisuus voidaan myöntää henkilölle, joka täyttää seuraavat ehdot:

* on täysivaltainen
* on asunut maassa yhtäjaksoisesti vähintään 5 vuotta ennen hakemuksen jättämistä
* on fyysisesti ja psyykkisesti riittävän terve tekemään työtä
* on todettu hyvämaineiseksi, ei omaa rikosrekisteriä eikä ole tuomittu vapaudenmenetykseen törkeästä rikoksesta
* kykenee elättämään itsensä laillisesti tai omaa jonkun erityisen valtiota hyödyttävän taidon
* osaa lukea ja kirjoittaa arabiaa

Syyrialaisen miehen kanssa naimissa oleva ulkomaalainen nainen voi hakea maan kansalaisuutta, mikäli avioliitto on kestänyt vähintään kaksi vuotta, hakija on asunut tuon ajan Syyriassa laillisesti, hakemus on jätetty kansalaisuusasioista vastaavalle ministeriölle ja ministeriöllä on tieto hakijan muista mahdollisista kansalaisuuksista.

## Kaksoiskansalaisuus ja kansalaisuuden menettäminen
Syyria tunnustaa kaksoiskansalaisuuden.

Syyrialaiset voivat oma-aloitteisesti luopua Syyrian kansalaisuudestaan, jos heillä on jonkin muun maan kansalaisuus. Valtiovalta voi poistaa kansalaisuuden muun muassa, mikäli henkilö palvelee jonkun vieraan valtion asevoimissa.

## Lähteet

* 

### Viitteet
Garrett Pyke

**Garrett Pyke** (s. 1. elokuuta 1999 Etobicoke, Ontario, Kanada) on kanadalainen jääkiekkopuolustaja, joka pelaa SM-liigajoukkue Hämeenlinnan Pallokerhossa.

## Ura
### Juniori- ja yliopistovuodet
Pyken kasvattajaseura on Humber Valley MHA. Hän pelasi Mississauga Senatorsin junioreissa, joista Pyke siirtyi kaudeksi 2016–2017 OJHL-junioriliigan Oakville Bladesiin. Kaudella 2018–2019 hän toimi joukkueen varakapteenina. Pyke oli Bladesin paras syöttäjä ja kolmanneksi paras pistemies tehoilla 12+43=55, joilla hän voitti koko sarjan puolustajien pistepörssin. Pyke voitti OJHL:n mestaruuden ja hänet valittiin sarjan ensimmäiseen tähdistökentälliseen. Pyke voitti myös Dudley Hewitt Cupin.

Vuosina 2019–2023 Pyke kävi Alaskan yliopistoa Fairbanksissa. Kausi 2020–2021 joukkueelta peruuntui kokonaan koronaviruspandemian vuoksi. Kaudella 2021–2022 hän oli tehoilla 3+16=19 Fairbanksin paras syöttäjä Filip Fornåå Svenssonin kanssa ja tehokkain puolustaja Antti Virtasen kanssa. Kaudella 2022–2023 Pyke toimi joukkueen kapteenina. Hän oli Fairbanksin tehokkain puolustaja tehoilla 4+15=19 ja hän jakoi myös joukkueen sisäisen tehotilaston voiton kolmen muun pelaajan kanssa lukemalla +14. Kaudeksi 2023–2024 Pyke sai siirron Pohjois-Dakotan yliopistoon. Hän voitti NCHC:n runkosarjan mestaruuden. Pyke valittiin divisioonan kunniamainintatähdistökentälliseen ja akateemiseen tähdistökentälliseen.

### Ammattilaisura
Huhtikuussa 2024 Pyke liittyi koeaikasopimuksella (*amateur tryout*) AHL-joukkue Colorado Eaglesiin. Hän teki samalla seuran kanssa kaksivuotisen sopimuksen alkaen kaudesta 2024–2025. Pyke ei pelannut Eaglesissa otteluakaan loppukaudella 2023–2024. Seuraavana syksynä  Pyke osallistui myös Colorado Avalanchen harjoitusleirille. Hän pelasi kaudella 2024–2025 AHL:ssä 29 runkosarjaottelua tehden kaksi syöttöpistettä. Pyke pelasi osan kaudestaan myös ECHL-joukkue Utah Grizzliesin vahvuudessa tehden 19 runkosarjaottelussa tehot 2+11=13.

Pyke aloitti kauden 2025–2026 Utah Grizzliesin ECHL-joukkueessa, kunnes marraskuussa 2025 Colorado Eagles kauppasi hänet Hershey Bearsiin vaihdossa hyökkääjä Luke Toporowskiin. Pyke pelasi siellä yhden ottelun, kunnes joulukuussa hänet lähetettiin ECHL-joukkue South Carolina Stingraysiin. Pyke pelasi siellä yhdeksän ottelua, kunnes tammikuussa 2026 hän siirtyi loppukauden 2025–2026 kattavalla sopimuksella SM-liigajoukkue Hämeenlinnan Pallokerhoon.

## Tilastot

## Lähteet
*
*
*

### Viitteet
Jens-Frederik Nielsen

**Jens-Frederik Nielsen** (s. 22. kesäkuuta 1991 Grönlanti) on grönlantilainen poliitikko ja Grönlannin pääministeri maaliskuusta 2025 alkaen. Ennen sitä Nielsen oli Grönlannin teollisuus- ja mineraalivarojen ministeri. Hän on myös Demokraatit-puolueen puheenjohtaja sekä Grönlannin sulkapallomestari.

## Nuoruus

Nielsen syntyi ja varttui Grönlannissa. Vuosina 2014–2016 hän opiskeli yhteiskuntatieteitä Grönlannin yliopistossa, ja vuosina 2017–2018 hän suoritti kiinteistönvälittäjän harjoittelun.

## Urheilu-ura

Nielsen on Grönlannin moninkertainen sulkapallomestari vuosilta 2012–2021. Hän menestyi myös saarivaltioiden välisissä Island Games -urheilukilpailuissa ja voitti niissä sulkapallon kaksinpelin vuonna 2023.

## Poliittinen ura

Nielsen nimitettiin toukokuussa 2020 Grönlannin teollisuus- ja mineraalivarojen ministeriksi. Saman vuoden kesäkuussa hänestä tuli keskustaoikeistolaisen Demokraatit-puolueen puheenjohtaja.

Kun Nielsen oli vetänyt puolueensa ulos hallituksesta vuonna 2021, se kärsi vaalitappion huhtikuun 2021 vaaleissa, ja Nielsenin henkilökohtainenkin äänimäärä oli pieni.

Maaliskuun 2025 vaaleissa Demokraatit nousi Grönlannin suurimmaksi puolueeksi ja Nielsen kokosi vaalien suurimman henkilökohtaisen äänimäärän. Hänestä tuli Grönlannin pääministeri 28. maaliskuuta 2025.

Nielsen kannattaa Grönlannin itsenäisyyttä, kunhan se saavutetaan käytännöllisesti ja vastuullisesti. Hän on myöntänyt saaren riippuvuuden Tanskasta ja haluaa saaren vahvistavan ensin omaa talouttaan. Yhdysvaltojen painostukseen Nielsen on suhtautunut kielteisesti.

Nielsen kannattaa Grönlannin verojärjestelmän uudistusta ja helpottamista kansalaisten hyödyksi sekä sijoittajien ja liike-elämän houkuttelemiseksi. Hän on puhunut myös Grönlannin kehittämisestä houkuttelevaksi kaivos- ja energiayhtiöille.

## Lähteet
Arabiemiraattien kansalaisuus

**Arabiemiraattien kansalaisuus** on laillinen suhde yksittäisen henkilön ja Yhdistyneiden arabiemiraattien kanssa. Maassa noudatetaan lähtökohtaisesti ius sanguinis -periaatetta.

## Kansalaisuuden saaminen syntymällä
Syntyperäisiä arabiemiraattilaisia ovat henkilöt, jotka täyttävät jonkun seuraavista ehdoista:

* on asunut maassa ensinnäkin ennen vuotta 1925 ja toiseksi vuoden 1972 kansalaisuuslain tultua voimaan 
* lapsen syntyessä lapsen isällä on arabiemiraattien kansalaisuus
* lapsen äidillä on arabiemiraattien kansalaisuus ja isän kansalaisuudesta ei ole selvyyttä
* lapsi on syntynyt Arabiemiraattien alueella eikä hänen vanhemmistaan ole tietoa  

## Kansalaisuuden saaminen hakemuksella
Hakemuksen perusteella Arabiemiraattien kansalaisuus voidaan myöntää henkilölle, joka täyttää seuraavat ehdot:

* on asunut maassa riittävän kauan sekä laillisesti että yhtäjaksoisesti
* ei omaa minkään muun maan kansalaisuutta
* osaa sujuvaa arabiaa
* omaa lailliset tulot
* on valmistunut jostakin koulusta
* on todettu hyvämaineiseksi
* ei ole koskaan tuomittu rikoksesta (paitsi jos on rehabilitoitu)
* on läpäissyt turvallisuusselvityksen
* vannoo uskollisuudenvalan

Arabiemiraattilaisen miehen kanssa naimisissa oleva ulkomaalainen nainen voi rekisteröityä Arabiemiraattien kansalaiseksi, jos avioliitto on kestänyt yli 10 vuotta. Tämä lyhenee 7 vuoteen, jos parilla on yhteisiä lapsia.

Maassa vaadittu asumisaika määräytyy hakijan kotimaan perusteella seuraavasti:

* Bahrain, Qatar tai Oman: 3 vuotta
* muut arabimaat: 7 vuotta 
* kaikki muut: 30 vuotta

## Kaksoiskansalaisuus ja kansalaisuuden menettäminen
Arabiemiraatit on tunnustanut kaksoiskansalaisuuden vuodesta 2011 lähtien.

Kansalaisuus voidaan poistaa, mikäli henkilö on syyllistynyt terrorismiin tai muihin sellaisiin rikoksiin, jotka ovat uhka Arabiemiraattien sisäiselle tai ulkoiselle turvallisuudelle. Kansalaisuudestaan luopuminen on arabiemiraattilaisten keskuudessa häpeällistä, koska kansalaisuus on osa kansallista identiteettiä ja kansalaisuuden saaminen hakemuksella on vaikeaa.

## Lähteet

* 

### Viitteet
Sandis Vilmanis

**Sandis Vilmanis** (s. 23. tammikuuta 2004 Riika, Latvia) on latvialainen jääkiekkoilija, pelipaikaltaan laitahyökkääjä. Vilmanis edustaa NHL-joukkue Florida Panthersia. Hänellä on sopimus joukkueen kanssa kauden 2026–2027 loppuun saakka.

Vilmanisin kasvattajaseura on SK Riika. Ennen NHL-uraansa hän edusti Luleå HF:n juniorijoukkueita, MHL-joukkue HK Riikaa ja OHL-juniorisarjassa Sarnia Stingin ja North Bay Battalionin joukkueita. Florida Panthers varasi hänet viidennellä kierroksella 157. varausvuorolla .

Vilmanis on pelannut kaksi NHL;n runkosarjan ottelua ilman tehopisteitä. 

## Huomautukset

## Lähteet
Babels hus

**Babels hus** on ruotsalainen P. C. Jersildin samannimiseen kirjaan perustuva SVT:n draamasarja vuodelta 1981. Romaani ja televisiosarja arvostelevat Ruotsin suurlaitostunutta sairaalajärjestelmää.

## Juoni

Primus Svensson (Carl-Gustaf Lindstedt) on 76-vuotias eläkeläinen, joka pökertyy siirtolapuutarhamökillään. Hänet viedään kolossaaliseen Enskeden sairaalaan, missä hänellä diagnosoidaan sydänkohtaus ja hän saa sinänsä hyvää hoitoa. Häntä kuitenkin siirrellään osastolta toiselle, eikä hän saa inhimillistä kohtelua.

## Rooleissa

## Lähteet
Siviiliansion ritarikunta

**Siviiliansion ritarikunta** () on syyrialainen ritarikunta, joka perustettiin 25. kesäkuuta 1953. Vastaavanlainen ritarikunta oltiin perustettu jo Ranskan siirtomaavallan aikana vuonna 1926 ja sillä palkittiin lähinnä sotilaita, jotka olivat osallistuneet rauhan ja järjestyksen ylläpitoon alueella. Nykyään sitä jaetaan tunnustuksena poikkeuksellisista ansioista muun muassa politiikan, tieteen, taiteen ja hallinnon saralla. Lähtökohtaisesti nimityksen saaja nimitetään alimpaan luokkaan, josta hänet voidaan tarvittaessa ylentää. Tästä voidaan kuitenkin tarvittaessa poiketa. Saajan ei tarvitse olla Syyrian kansalainen ja kunnianosoitus voidaan myöntää myös postuumisti.

Ritarikunnassa on viisi luokkaa ja sen nauha valkoinen vihreällä keskiraidalla:

*  erinomainen luokka
*  I luokka
*  II luokka
*  III luokka
*  IV luokka

## Lähteet
Qatarin talous

**[[Qatar]]in talous** on bruttokansantuotteella (BKT) mitattuna maailman 221 valtion joukossa 60. sijalla; vuonna 2024 BKT oli noin 317,15 miljardia Yhdysvaltain dollaria. BKT henkeä kohti on noin 110&nbsp;900 dollaria, mikä vie maan sijalle seitsemän. 

Vuonna 1993 perustettu Qatarin keskuspankki (Maṣraf Qaṭar al-Markazī) hallinnoi liikkeeseen Qatarin rialia, kansallista valuuttaa. Kotimaisten pankkien ja islamin säännöksiä noudattavien pankkien lisäksi myös muilla ulkomaisilla pankeilla on lupa toimia. Dohan pörssi aloitti toimintansa vuonna 1997. 

Qatar ei peri veroa henkilökohtaisesta tulosta eikä sillä ole yleistä myyntiveroa. Ulkomaisia yrityksiä (lukuun ottamatta Persianlahden arabimaiden yhteistyöneuvoston jäsenten omistamia yrityksiä) verotetaan, mutta yritysvero muodostaa alle kymmenesosan hallituksen tuloista. Suurin osa sen tuloista tulee öljyn ja maakaasun myynnistä. Veropohjaa on laajennettu 2010-luvun lopulla. 

## Toimialat
### Teollisuus
Vuonna 2024 teollisuus tuotti 58,5 % bruttokansantuotteesta. Tärkeimmät teollisuudenalat ovat nesteytetty maakaasu, raakaöljyn tuotanto ja jalostus, ammoniakki, lannoitteet, petrokemikaalit, teräsbetonit, sementti sekä kauppa-alusten huolto ja korjaus.

### Maatalous ja muu alkutuotanto
Vuonna 2024 maatalous tuotti 0,3 % bruttokansantuotteesta. Tärkeimmät tuotteet ovat taatelit, kana, tomaatit, kamelinmaito, vihannekset, kurkut, kurpitsat, kananmunat, lampaanmaito ja munakoisot.

Hedelmällisen maan ja kasteluveden niukkuus asettaa maataloudelle vakavia rajoituksia, ja suuri osa maan ruoasta on tuotava ulkomailta. Jätevedenkäsittelyn ja suolanpoistomenetelmien käyttö kasteluveden tuotantoon on kuitenkin auttanut lisäämään hedelmien, kuten taateleiden ja melonien, sekä vihannesten, kuten tomaattien, kurpitsojen ja munakoisojen, tuotantoa, joita Qatar nyt vie muihin Persianlahden maihin. Myös lihan, viljan ja maidon tuotanto alkoi kasvaa 1900-luvun lopulla.

Kalastus ja helmenpyynti, jotka olivat aikoinaan Qatarin talouden tukipilareita, ovat menettäneet merkitystään huomattavasti. Helmenpyynti on lähes loppunut, kun helmiä viljellään nyt menestyksekkäästi etenkin Japanissa.

### Palvelut
Vuonna 2024 palvelusektori tuotti 45,9 % bruttokansantuotteesta.

Yrittäessään monipuolistaa Qatarin taloutta hallitus on pyrkinyt kehittämään matkailua. Vuonna 2024 maassa kävi viisi miljoonaa turistia. Ala tuotti kahdeksan prosenttia BKT:sta ja on kasvamassa. Matkailijoiden houkuttelemiseksi maa panostaa museoiden kehittämiseen ja erilaisten tapahtumien järjestämiseen. Esimerkkeinä näistä ovat Formula 1 -sarjan osakilpailu Qatarin Grand Prix ja jalkapallon maailmanmestaruuskilpailut 2022.

## Ulkomaankauppa
Qatarin vienti kohdistuu Kiinaan (18&nbsp;% viennin arvosta vuonna 2023), Intiaan (11&nbsp;%), Etelä-Koreaan (10&nbsp;%), Japaniin (7&nbsp;%) ja Pakistaniin (6&nbsp;%). Tärkeimmät vientituotteet ovat (nesteytetty) maakaasu ja raakaöljy. Tuonnin merkittävimpiä lähtömaita ovat Kiina, Yhdysvallat, Arabiemiraatit, Britannia ja Intia.

## Lähteet
Nils Personne

**Nils Personne** (1850–1928) oli ruotsalainen näyttelijä ja teatteriohjaaja. Hän aloitti uransa Dramatenissa vuonna 1876 ja näytteli siellä kuolemaansa saakka. Vuosina 1898–1904 hän myös johti teatteria. Vuosina 1913–1927 Personne julkaisi kahdeksanosaisen Ruotsin teatterihistoriaa käsittelevän kirjasarjan.
## Lähteet

## Aiheesta muualla
Ola Isedal

**Ola Isedal** (s. 15. tammikuuta 1962) on ruotsalainen näyttelijä.

## Rooleja
* *[[Vihan päivät]]* (1991) – Mathias

## Lähteet

## Aiheesta muualla
Eric von Gegerfelt

**Carl Eric von Gegerfelt** (1. maaliskuuta 1896 Oskarshamn – 15. tammikuuta 1970 Bromma) oli ruotsalainen näyttelijä. Hän esiintyi kymmenissä elokuvissa vuosina 1934–1961.
## Lähteet

## Aiheesta muualla
Hans Alsér

**Hans Edward Alsér** (23. tammikuuta 1942 Borås – 15. tammikuuta 1977 Kälvesta) oli ruotsalainen pöytätennispelaaja. Hän voitti nelinpelin MM-kultaa vuosina 1967 ja 1969, kaksinpelin EM-kultaa 1962 ja 1970, nelinpelin EM-kultaa 1966, sekanelinpelin EM-kultaa 1962 sekä joukkuepelin EM-kultaa 1964, 1966, 1968 ja 1970.

Alsér sai surmansa Kälvestan lento-onnettomuudessa 15. tammikuuta 1977.
## Lähteet

## Aiheesta muualla
Arne Palmqvist

**Arne Palmqvist** (28. toukokuuta 1921 Brunflo – 15. tammikuuta 2003) oli ruotsalainen pappi ja kirkkohistorioitsija, joka toimi piispana Härnösandin hiippakunnassa vuosina 1967–1975 ja Västeråsin hiippakunnassa 1975–1988. Palmqvist vastusti kirkon ja valtion erottamista toisistaan.
## Lähteet

## Aiheesta muualla
Álvaro Ramos Chaves

**Álvaro Ramos Chaves** (s. 6. joulukuuta 1983) on costaricalainen taloustieteilijä ja poliitikko. Hän on johtanut Costa Rican sosiaalivakuutusrahastoa vuodesta 2020. Aiemmin Ramos on toiminut muun muassa apulaisvaltiovarainministerinä. Hän on väitellyt tohtoriksi Berkeleyn yliopistosta. Ramos edustaa Costa Rican perinteistä sosiaalidemokraattista valtapuoluetta PLN:ää ja oli ehdolla presidentiksi helmikuun 2026 vaaleissa. Hän sai suurimman kannatuksensa yli 55-vuotiailta korkeakoulutetuilta. Ramos puhui kampanjassaan uuden teknologian mahdollisuuksista järjestäytyneen rikollisuuden torjunnassa ja terveydenhuoltojärjestelmän parantamisesta. Lisää tuloja hän halusi lisäämällä matkailua ja houkuttelemalla ulkomaisia investointeja verotusta ja lainsäädäntöä muuttamalla. Alustavien tulosten mukaan Ramos oli jäämässä toiseksi noin 33 prosentin ääniosuudella.
## Lähteet

## Aiheesta muualla
Merenkurkun koulu

**Merenkurkun koulu** on Vaasan kaupungin keskustassa sijaitseva peruskoulu, jossa opetetaan peruskoulun yläluokkia 7–9. Merenkurkussa järjestetään yleisen opetuksen lisäksi myös joustavaa perusopetusta, kaksikielistä opetusta kielinä suomi ja englanti sekä kielikylpyopetusta ruotsiksi. Merenkurkun koulussa oli noin 390 oppilasta syksyllä 2024.

Koulun juuret ovat Vaasan yhteiskoulu nimellä vuonna 1923 perustetussa oppikoulussa. Yhteiskoulu perustettiin, sillä pyrkijöitä oli Vaasan lyseoon ja tyttökouluun enemmän kun kouluihin mahtui. Vaasan yhteiskoulu aloitti toimintansa 1. syyskuuta 1923 vuokrahuoneistoissa osoitteessa Pitkäkatu 62. Jo seuraavana vuonna koulu muutti valtiolta saatuihin tiloihin Koulukatu 26:een.

Nykyinen Merenkurkun koulun rakennus on otettu käyttöön vuonna 1928, jolloin se valmistui yhteiskoulun omaksi koulurakennukseksi. Sen suunnitteli arkkitehti Matti Björklund. Uusi siipi koululle rakennettiin 1960-luvun alussa.

Kielikylpyopetus on ollut Merenkurkun koulun erityistehtävänä vuodesta 1997 alkaen. Koulun aiempia nimiä ovat Vaasan yhteiskoulun yläaste, Kasarmintorin yläaste ja Merenkurkun yläaste. Nykymuotoon nimi vaihtui 2000-luvulla.

## Lähteet
Ariel Robles

**Andrés Ariel Robles Barrantes** (s. 18. elokuuta 1991 San Isidro de El General) on costaricalainen poliitikko. Hän on ollut Costa Rican parlamentin jäsen vuodesta 2022 ja kuuluu vasemmistolaiseen Frente Amplioon. Hänellä on liikkeenjohdon ja englannin kielen tutkinnot Costa Rican kansallisesta yliopistosta. Robles on istuvan presidentin Rodrigo Chaves Roblesin näkyvä arvostelija ja oli ehdolla helmikuun 2026 presidentinvaalissa. Roblesin odotettiin saavan kannatusta erityisesti nuorilta. Hän on puhunut muun muassa ympäristönsuojelun, alkuperäiskansojen oikeuksien, sosiaalisen oikeudenmukaisuuden ja palestiinalaisten puolesta. Robles lupasi puuttua järjestäytyneeseen rikollisuuteen ennaltaehkäisevillä yhteiskunnan rakenteeseen vaikuttavilla toimilla sekä parantamalla poliisien palkkoja ja työoloja. Hän kannattaa kannabiksen laillistamista. Alustavien tulosten mukaan Roblesin kannatus oli jäämässä alle viiden prosentin.
## Lähteet
Söngvakeppni Sjónvarpsins 1990

**Söngvakeppni Sjónvarpsins 1990** oli Islannissa järjestetty laulukilpailu, jossa valittiin Islannin edustaja Eurovision laulukilpailu 1990. 12 kappaleen välinen kilpailu koostui kahdesta semifinaalista ja finaalista. Semifinaalit kilpailtiin 27. tammikuuta ja 3. helmikuuta RÚV:n studiossa Reykjavikissa. Kummassakin semifinaalissa 60-henkinen studioyleisö äänesti kuudesta kappaleesta kolme finaaliin.

Finaali kilpailtiin 10. helmikuuta RÚV:n studiossa. Finaalissa voittajan valitsivat kahdeksan ympäri Islantia kokoontunutta alueraatia ja asiantuntijaraati. Kilpailun voitti duo Sigriður Beinteinsdóttir & Grétar Örvarsson kappaleella "Eitt lag enn". Kansainvälistä Eurovision laulukilpailua varten duo vaihtoi nimekseen Stjórnin.

## Kilpailun kulku
### Ensimmäinen semifinaali
Ensimmäinen semifinaali kilpailtiin 27. tammikuuta.

### Toinen semifinaali
Toinen semifinaali kilpailtiin 3. helmikuuta.

### Finaali
Finaali kilpailtiin 10. helmikuuta.

## Lähteet
*
*http://natfinals.50webs.com/90s_00s/Iceland1990.html
Söngvakeppni Sjónvarpsins 1989

**Söngvakeppni Sjónvarpsins 1989** oli Islannissa järjestetty laulukilpailu, jossa valittiin Islannin edustaja Eurovision laulukilpailuun 1989. Viiden kappaleen välinen kilpailu käytiin 30. maaliskuuta RÚV:n studiossa Reykjavikissa. Kilpailussa kappaleista näytettiin ennalta nauhoitetut videoklipit. Voittajan valitsivat kahdeksan ympäri Islantia kokoontunutta alueraatia. Kilpailun voitti Daníel Ágúst Haraldsson kappaleella "Það sem enginn sér".

## Tulos

## Lähteet
*
*http://natfinals.50webs.com/70s_80s/Iceland1989.html
6398 Timhunter

**6398 Timhunter (1991 CD1)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

Asteroidi on nimetty Tim Hunterin kunniaksi.

Asteroidi kuuluu kiertoradan mukaan Phocaea-ryhmään.

## Lähteet
Palmqvist

**Palmqvist** on seuraavien henkilöiden sukunimi:

* Albina Palmqvist (1829–1903), suomalainen porvarisnainen, todennäköisesti Aleksis Kiven muusa
* Arne Palmqvist (1921–2003), ruotsalainen piispa
* Björn Palmqvist (s. 1944), ruotsalainen jääkiekkoilija
* Kosti Palmqvist (1890–1961), suomalainen jääkärimajuri
* W. G. Palmqvist (1882–1964), suomalainen arkkitehti

## Katso myös
* Palmqvistin talo, empiretyylinen toimisto- ja liikerakennus Helsingissä
6339 Giliberti

**6339 Giliberti (1993 SG)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; .

Asteroidi on nimetty löytäjän vaimon Giuseppina Gilibertin (s. 1947) kunniaksi.

## Lähteet
Söngvakeppni Sjónvarpsins 1986

**Söngvakeppni Sjónvarpsins 1986** oli Islannissa järjestetty laulukilpailu, jossa valittiin Islannin edustaja Eurovision laulukilpailuun 1986. Islanti osallistui tuolloin Eurovision laulukilpailuun ensimmäistä kertaa, joten kilpailu käytiin ensimmäistä kertaa. Kymmenen kappaleen välinen kilpailu käytiin 15. maaliskuuta RÚV:n studiossa Reykjavikissa. Voittajan valitsi asiantuntijaraati. Kilpailun voitti Pálmi Gunnarsson kappaleella "Gleðibankinn". Kansainvälistä Eurovision laulukilpailua varten kappaleen esittäjiin liittyivät Eiríkur Hauksson ja Helga Möller, ja he esiintyivät nimellä ICY.

## Tulos

## Lähteet
*
*http://natfinals.50webs.com/70s_80s/Iceland1986.html
Kurth

**Kurth** tarkoittaa muun muassa seuraavia:

## Sukunimi
* Andrea Kurth (s. 1957), saksalainen, Itä-Saksaa edustanut soutaja
* Antti Kurtti, käytti nimiä *Anders Kurth* ja *Anders Kurt*, (1824–1895), suomalainen liikemies
* Godefroid Kurth (1847–1916), belgialainen historioitsija ja professori

## Yritykset
* And. Kurth & Co, suomalainen  metsäteollisuusyritys
* Certina Kurth Frères SA eli Certina, sveitsiläinen kellotehdas